**ผลการประชุมคณะรัฐมนตรี**

**ครั้งที่ 7/2559 วันอังคารที่ 16 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **160259**  **เรื่อง** **:** ร่างหนังสือแลกเปลี่ยนและร่างความตกลงสำหรับดำเนินโครงการ ASEAN German Programme on Response to Climate Change in Agriculture and Forestry (GAP CC) Module II : Forestry and Climate Change (FOR - CC)  **สารัตถะ :** กษ. เสนอ ครม. พิจารณา ดังนี้  1. ให้ความเห็นชอบร่างเอกสารทั้ง 2 ฉบับ ได้แก่ (1) ร่างหนังสือแลกเปลี่ยนจากสำนักเลขาธิการอาเซียนถึงสหพันธ์สาธารณรัฐเยอรมนี (Exchange of Notes) และ (2) ร่างความตกลงเพื่อการดำเนินการโครงการ  ASEAN-German Programme on Response to Climate Change in Agriculture and Forestry (GAP - CC) Module II : Forestry and Climate Change (FOR - CC)  ๒. อนุมัติให้เลขาธิการอาเซียน (Secretary – General of ASEAN) ลงนามในร่างหนังสือแลกเปลี่ยนฯ  และรองเลขาธิการอาเซียน (Deputy Secretary - General of ASEAN) ลงนามในร่างหนังสือความตกลงเพื่อดำเนินการโครงการฯ ดังกล่าวข้างต้น  ๓. มอบหมายให้ กต. แจ้งสำนักเลขาธิการอาเซียนผ่านคณะผู้แทนถาวรไทยประจำอาเซียน ณ กรุงจาการ์ตา  ว่า รัฐบาลไทยเห็นชอบต่อร่างเอกสารทั้ง ๒ ฉบับ และให้เลขาธิการอาเซียนและรองเลขาธิการอาเซียนลงนามในเอกสารทั้ง ๒ ฉบับ ดังกล่าวข้างต้น ตามลำดับ  โดยมีรายละเอียดสรุปได้ ดังนี้  1. คณะผู้แทนถาวรไทยประจำอาเซียน ณ กรุงจาการ์ตา ได้แจ้งเรื่องสำนักเลขาธิการอาเซียนและ Deuthsche Gesselschaft für Internationale Zusammenarbeit (GIZ) ของเยอรมนีได้ร่วมกันจัดเตรียมร่างความตกลง (Implementation Agreement) เพื่อดำเนินการโครงการ ASEAN - German Programme on Response to Climate Change in Agriculture and Forestry (GAP - CC), Module : Forestry and Climate Change  (FOR - CC) พร้อมทั้ง สำนักเลขาธิการอาเซียนได้นำส่งร่างหนังสือแลกเปลี่ยน (Exchange of Notes)กต. จึงขอให้ กษ. ให้ข้อคิดเห็นเกี่ยวกับการจัดทำหนังสือแลกเปลี่ยนและความตกลงดังกล่าว ซึ่ง กษ. ไม่ขัดข้องต่อร่างสารัตถะของร่างเอกสารทั้ง 2 ฉบับ และยินดีเป็นหน่วยงานหลักในการเสนอเรื่องดังกล่าวขอความเห็นชอบจาก ครม. เนื่องจากความร่วมมือ GAP - CC ดำเนินการโดยคณะทำงานด้านวิจัยและพัฒนาการเกษตร ซึ่ง กษ. เป็นผู้แทนคณะทำงานดังกล่าวและอยู่ภายใต้การกำกับดูแลของรัฐมนตรีอาเซียนด้านการเกษตรและป่าไม้ กต. จึงขอให้ กษ. นำเสนอขอความเห็นชอบจาก ครม. ให้สำนักเลขาธิการอาเซียนหรือผู้แทนเป็นผู้ลงนามในร่างเอกสารทั้ง 2 ฉบับ ดังกล่าว และเมื่อ ครม. เห็นชอบแล้ว กต. จะแจ้งผลการพิจารณาให้สำนักเลขาธิการอาเซียนผ่านผู้แทนถาวรประจำอาเซียน กรุงจาการ์ตา ต่อไป  2. สาระสำคัญของร่างความตกลงฯ สรุปได้ ดังนี้  2.1 โครงการ FOR - CC มีวัตถุประสงค์เพื่อให้อาเซียนมีการพัฒนาความร่วมมือและการจัดท่าทีร่วมกันในประเด็นสำคัญที่เกี่ยวข้องกับผลกระทบจากการเปลี่ยนแปลงสภาพภูมิอากาศในภาคการเกษตรและป่าไม้ ซึ่งประกอบไปด้วย 2 ส่วน คือ  1) ความร่วมมือด้านป่าไม้ของอาเซียน รวมทั้งเพื่อสนับสนุนการดำเนินงานของกรอบความร่วมมือหลายสาขาของอาเซียนด้านการเปลี่ยนแปลงสภาพภูมิอากาศ: การเกษตรและป่าไม้สู่ความมั่นคงทางอาหาร (ASEAN Multi - sectoral Framework on Climate Change – AFCC) และสอดคล้องกับวิสัยทัศน์ทางอาหาร การเกษตร และป่าไม้ (Food Agriculture and Forestry Vision FAF 2559 – 2563) และกลยุทธ์เป็นรายสาขา  2) ด้านห่วงโซ่ในการผลิตอาหารที่มีศักยภาพในการรับรองรับผลกระทบต่อสภาพภูมิอากาศ โดยเน้นด้านการขยายการลงทุนจากภาคเอกชนเกี่ยวกับการลดผลกระทบจากการเปลี่ยนแปลงสภาพภูมิอากาศ รวมทั้งการเสริมสร้างศักยภาพด้านเทคนิคในทุกจุดของห่วงโซ่ด้านการเกษตรและป่าไม้เพื่อให้เกิดประโยชน์ในการปรับตัว และบรรเทาผลกระทบ โดยเน้นยุทธศาสตร์เพื่อสนับสนุนอาเซียนในการบรรลุวัตถุประสงค์ที่เกี่ยวข้องกับการเปลี่ยนแปลงสภาพภูมิอากาศ การเกษตร และการป่าไม้ ตามที่กรอบความร่วมมือที่มีการตกลงกันระหว่างประเทศสมาชิกอาเซียนแล้ว เช่น กรอบนโยบายด้านความมั่นคงทางอาหารแบบบูรณาการ (ASEAN Integrated Food Security Framework - AIFS) กรอบความร่วมมืออาเซียนสำหรับการเปลี่ยนแปลงสภาพภูมิอากาศ: เกษตรและป่าไม้ เพื่อความมั่นคงทางอาหาร (ASEAN Framework on Climate Change : Agriculture and Forestry towards Food Security – AFCC)  และความคิดริเริ่มด้านการเปลี่ยนแปลงสภาพภูมิอากาศ (ASEAN Climate Change Initiative – ACCI) โดยเสริมสร้างศักยภาพในการแข่งขันและการเกษตรที่ดีเพื่อรองรับผลกระทบจากการเปลี่ยนแปลงสภาพภูมิอากาศ  2.2 รัฐบาลสหพันธ์สาธารณรัฐเยอรมนีผ่าน GIZ จะสนับสนุนงบประมาณให้กับ GIZ เป็นเงินจำนวน 4,800,000 ยูโร (สี่ล้านแปดแสนยูโร) ซึ่งจะเป็นค่าใช้จ่ายในการดำเนินการโครงการของหน่วยงานที่เกี่ยวข้องของรัฐบาลเยอรมนี ซึ่งในที่นี้คือ GIZ รวมทั้ง การจัดหาบุคลากรสำหรับโครงการผ่านทางกลุ่มจัดการโครงการ (Project Management Team) เช่น ผู้เชี่ยวชาญ 3 ราย ที่ปรึกษาระดับภูมิภาคจำนวน 2 ราย เจ้าหน้าที่บริหารโครงการทั่วไป และ ผู้ช่วยโครงการจำนวน 1 ราย โดยปฏิบัติงานประจำอยู่ที่ กรุงจาการ์ตา ประเทศอินโดนีเซีย นอกจากนี้ GIZ  จะจัดหาวัสดุและอุปกรณ์ให้กับโครงการ เช่น ยานพาหนะประจำสำนักงานสำหรับปฏิบัติงานของโครงการ คอมพิวเตอร์และอุปกรณ์เสริม และอุปกรณ์การสื่อสาร ตลอดจน จะสนับสนุนการเสริมสร้างศักยภาพด้านวิชาการ การบริหารจัดการ และการพัฒนาบุคลากรอื่นๆ ให้แก่สำนักเลขาธิการอาเซียน และประเทศสมาชิกอาเซียน และสนับสนุนด้านข้อมูลและการจัดการองค์ความรู้ในระดับภูมิภาค เพื่อให้การดำเนินการของโครงการบรรลุตามวัตถุประสงค์  2.3 สำนักเลขาธิการอาเซียนจะสนับสนุนในการจัดหาผู้เชี่ยวชาญและบุคลากรที่เกี่ยวข้องและการจัดหาอาคารและสถานที่ทำงาน  3. กษ. แจ้งว่า กต. ไม่ขัดข้องต่อร่างสารัตถะของร่างเอกสารทั้ง 2 ฉบับ หากส่วนราชการเจ้าของเรื่องและส่วนราชการที่เกี่ยวข้องพิจารณาแล้วเห็นว่า มีความเหมาะสมสอดคล้องกันโยบายและสามารถปฏิบัติตามกฎหมาย ขอบเขตของอำนาจหน้าที่ ระเบียบและข้อบังคับที่มีอยู่ในปัจจุบัน รวมทั้งได้จัดสรรงบประมาณเพื่อการนี้ไว้แล้ว และเห็นว่า ร่างเอกสารดังกล่าวดังกล่าวไม่เข้าข่ายเป็นการจัดทำสนธิสัญญาตามาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557  **มติ. ครม.** : เห็นชอบและอนุมัติตามที่ กษ. เสนอ | **หน่วยงานที่รับผิดชอบ** : กษ. (วก.)  **ประโยชน์ที่ได้รับ :**  เพื่อสนับสนุนการดำเนินงานของกรอบความร่วมมือหลายสาขา ของอาเซียน  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 7/2559 วันอังคารที่ 16 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **160259**  **เรื่อง** **:** ร่างกฎกระทรวงกำหนดตราเครื่องหมายการยางแห่งประเทศไทย พ.ศ. ....  **สารัตถะ :** กษ. เสนอ ครม. พิจารณาอนุมัติหลักการร่างกฎกระทรวงกำหนดตราเครื่องหมายการยางแห่งประเทศไทย พ.ศ. .... โดยมีสาระสำคัญเป็นการกำหนดรูปลักษณะตราเครื่องหมายการยางแห่งประเทศไทย  โดยมีรายละเอียดสรุปได้ ดังนี้  1. พ.ร.บ. การยางแห่งประเทศไทย พ.ศ. 2558 มีผลใช้บังคับตั้งแต่วันที่ 15 ก.ค. 2558  1.1 มาตรา 5 บัญญัติให้ รมว.กษ. รักษาการตาม พ.ร.บ. นี้ และให้มีอำนาจออกกฎกระทรวงเพื่อปฏิบัติการตาม พ.ร.บ. นี้ กฎกระทรวงนั้น เมื่อได้ประกาศในราชกิจจานุเบกษาแล้ว ให้ใช้บังคับได้  1.2 มาตรา 6 บัญญัติให้จัดตั้งการยางขึ้นเรียกว่า “การยางแห่งประเทศไทย”เรียกโดยย่อว่า “กยท.” และให้ใช้ชื่อเป็นภาษาอังกฤษว่า “Rubber Authority of Thailand” เรียกโดยย่อว่า “RAOT” และให้มีตราเครื่องหมายของ “กยท.” รูปลักษณะของตราเครื่องหมาย ให้เป็นไปตามที่กำหนดในกฎกระทรวง  2. กำหนดให้ตราเครื่องหมายของการยางแห่งประเทศไทย มีลักษณะเป็นรูปลำต้นยางพารามีลอยกรีด  3 รอยกรีด ใต้ลอยกรีดมีหยดน้ำยางซ้อนกัน 2 หยด มีลายกนกวางทับหยดน้ำยางและลำต้นยางพาราทั้งสามนี้อยู่ภายในวงกลม ใต้ขอบวงกลมมีอักษร “การยางแห่งประเทศไทย” และมีอักษรว่า “Rubber Authority of Thailand”  **มติ ครม. :** อนุมัติหลักการร่างกฎกระทรวงกำหนดตราเครื่องหมายการยางแห่งประเทศไทย พ.ศ. .... ตามที่ กษ. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : กษ. (กยท.)  **ประโยชน์ที่ได้รับ :**  -  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 7/2559 วันอังคารที่ 16 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (กษ.เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **160259**  **เรื่อง** : สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้งที่ 11  **สารัตถะ** : กษ. เสนอ ครม. รับทราบ สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้งที่ 11  โดยมีรายละเอียดสรุปได้ ดังนี้  กษ. ได้รายงานสถานการณ์น้ำและการบริหารจัดการน้ำในช่วงฤดูแล้งปี 2558/59 ตั้งแต่วันที่ 1 พ.ย. 2558 ถึง 30 เม.ย. 2559 และเพื่อเตรียมพร้อมรับสถานการณ์ข้อขัดแย้งของกลุ่มผู้ใช้น้ำในภาคส่วนต่าง ๆ หากมีการใช้น้ำไม่เป็นไปตามแผนที่กำหนดไว้สรุปได้ ดังนี้  1. สถานการณ์น้ำ วันที่ 28 ม.ค. 2559   |  |  |  |  |  |  | | --- | --- | --- | --- | --- | --- | | ลำดับ | รายการ | ปริมาณน้ำรวมใช้การได้ | | เปรียบเทียบปี 2558/2559  +มากกว่า/-น้อยกว่า | | | ล้าน ลบ.ม. | % | ล้าน ลบ.ม. | % | | 1 | เขื่อนขนาดใหญ่ 27 แห่ง | 6,929 | 45 | -2,138 | -14 | | 2 | เขื่อนขนาดใหญ่ 4 แห่ง (ลุ่มเจ้าพระยา) | 3,475 | 19 | -2,856 | -16 | | 3 | เขื่อนขนาดใหญ่ 2 แห่ง (ลุ่มแม่กลอง) | 4,339 | 33 | -212 | -5 | | 4 | อ่างเก็บน้ำขนาดกลางทั้งประเทศ 448 แห่ง | 2,075 | 50 | -502 | -12 | | 5 | อ่างเก็บน้ำขนาดเล็กทั้งประเทศ 4,789 แห่ง | 1,073 | 59 | - | - | | 6 | แหล่งน้ำในไร่นานอกเขตชลประทาน ทั้งประเทศ 352,528 บ่อ | 182 | 52 | - | - | | 7 | โครงการอนุรักษ์ฟื้นฟูแหล่งน้ำ 14,091 แห่ง | 479 | 41 | - | - | | 8 | แหล่งเก็บน้ำอื่นๆ (แหล่งน้ำในและนอกเขตชลประทาน สระน้ำในไร่นา น้ำบาดาล เพื่อการเกษตร | 379 | 36 | - | - | | รวม | | 18,931 | 36 |  | - |   1.1 **อ่างเก็บน้ำขนาดใหญ่ทั้งประเทศ จำนวน 33 แห่ง** มีปริมาตรน้ำรวม 38,246 ล้าน ลบ.ม. คิดเป็นร้อยละ 54 ของปริมาตรน้ำกักเก็บทั้งหมด เป็นน้ำใช้การได้ 14,743 ล้าน ลบ.ม. คิดเป็นร้อยละ 31 ของปริมาตรน้ำ ใช้การทั้งหมด  1.2 **อ่างเก็บน้ำในลุ่มน้ำเจ้าพระยาและลุ่มน้ำแม่กลอง**  - **ลุ่มน้ำเจ้าพระยา** มีปริมาตรน้ำใน 4 เขื่อน ได้แก่ เขื่อนภูมิพล สิริกิติ์ แควน้อยบำรุงแดน ป่าสักชลสิทธิ์จำนวน 10,171 ล้าน ลบ.ม. คิดเป็นร้อยละ 41 ของปริมาตรน้ำกักเก็บทั้งหมด เป็นน้ำใช้การได้ 3,475 ล้าน ลบ.ม. คิดเป็นร้อยละ 19 ของปริมาตรน้ำใช้การทั้งหมด มีปริมาณน้ำไหลเข้าเขื่อนสะสมตั้งแต่วันที่ 1 พ.ย. 2558 – 27 ม.ค. 2559 จำนวน 811 ล้าน ลบ.ม. และมีการระบายน้ำสะสม ตั้งแต่วันที่ 1 พ.ย. 2558 – 27 ม.ค. 2559 จำนวน 1,431 ล้าน ลบ.ม.  - **ลุ่มน้ำแม่กลอง** มีปริมาตรน้ำใน 2 เขื่อน ได้แก่ เขื่อนศรีนครินทร์ วชิราลงกรณ์ จำนวน 17,616  ล้าน ลบ.ม. คิดเป็นร้อยละ 66 ของปริมาตรน้ำกักเก็บทั้งหมด เป็นน้ำใช้การได้ 4,339 ล้าน ลบ.ม. คิดเป็นร้อยละ 33 ของปริมาตรน้ำใช้การทั้งหมด มีปริมาณน้ำไหลเข้าเขื่อนสะสมตั้งแต่วันที่ 1 – 27 ม.ค. 2559 จำนวน 85 ล้าน ลบ.ม. และมีการระบายน้ำสะสมตั้งแต่วันที่ 1 – 27 ม.ค. 2559 จำนวน 459 ล้าน ลบ.ม.  1.3 **แหล่งน้ำอื่นของกระทรวงเกษตรและสหกรณ์ ณ วันที่ 21 ม.ค. 2559**  - **แหล่งน้ำในไร่นานอกเขตชลประทาน** ทั้งประเทศ จำนวน 352,528 บ่อ ความจุรวม 352.53  ล้าน ลบ.ม. มีปริมาตรน้ำรวม 182.10 ล้าน ลบ.ม. คิดเป็นร้อยละ 52 ของความจุทั้งหมด  - **อ่างเก็บน้ำขนาดเล็ก** ทั้งประเทศจำนวน 4,789 แห่ง ความจุรวม 1,805.23 ล้าน.ลบ.ม. มีปริมาตรน้ำรวม 1,072.55 ล้าน.ลบ.ม. คิดเป็นร้อยละ 59 ของความจุทั้งหมด  1.4 **แหล่งน้ำที่ดำเนินการโดยกรมทรัพยากรน้ำ ณ วันที่ 21 ม.ค. 2559**  - **โครงการอนุรักษ์ฟื้นฟูแหล่งน้ำ** จำนวน 14,091 แห่ง ความจุรวม 1,161.07 ล้าน.ลบ.ม. มีปริมาตรน้ำรวม 479.30 ล้าน.ลบ.ม. คิดเป็นร้อยละ 41.28 ของความจุทั้งหมด  1.5 **ตามแผนยุทธศาสตร์การบริหารจัดการทรัพยากรน้ำ ณ วันที่ 21 ม.ค. 2559**  - **แหล่งเก็บน้ำอื่น ๆ** ได้แก่ แหล่งน้ำในและนอกเขตชลประทาน สระน้ำในไร่นา น้ำบาดาลเพื่อการเกษตร มีความจุรวม 1,037.56 ล้าน ลบ.ม. ปริมาณน้ำรวม 378.64 ล้าน ลบ.ม. คิดเป็นร้อยละ 36.49 ของความจุทั้งหมด  2. **การจัดสรรน้ำ**  2.1. **แผนการใช้น้ำ**  จากโครงการชลประทานขนาดใหญ่และขนาดกลางทั้งประเทศในช่วงฤดูแล้งปี 2558/59  (วันที่ 1 พ.ย.2558 – 30 เม.ย. 2559) ณ วันที่ 1 พ.ย. 2558 ปริมาตรน้ำต้นทุนสามารถใช้การได้จำนวน 20,035 ล้าน ลบ.ม. โดยวางแผนจัดสรรน้ำทั้งประเทศ จำนวน 11,120 ล้าน ลบ.ม. โดยจัดสรรน้ำในลุ่มเจ้าพระยา 2,900  ล้าน ลบ.ม. ประกอบด้วย เขื่อนภูมิพล 800 ล้านลบ.ม. เขื่อนสิริกิติ์ 1,600 ล้าน ลบ.ม. เขื่อนแควน้อยบำรุงแดน 200 ล้าน ลบ.ม. และเขื่อนป่าสักชลสิทธิ์ 300 ล้าน ลบ.ม. ระบายน้ำเฉลี่ยวันที่ 15.90 ล้าน ลบ.ม.  2.2. **ผลการจัดสรรน้ำ ช่วงวันที่ 1 พ.ย. – 27 ม.ค. 2559**  - อ่างเก็บน้ำขนาดใหญ่และอ่างเก็บน้ำขนาดกลางทั้งประเทศ ใช้น้ำไปแล้ว 3,621 ล้าน ลบ.ม. คิดเป็น ร้อยละ 33 ของแผนการจัดสรรน้ำ ส่วนในลุ่มน้ำเจ้าพระยา (เขื่อนภูมิพล เขื่อนสิริกิติ์ เขื่อนแควน้อยบำรุงแดน เขื่อนป่าสักชลสิทธิ์ และผันน้ำจากแม่กลอง) ใช้น้ำไปแล้ว 1,403 ล้าน.ลบ.ม. คิดเป็นร้อยละ 48 ของแผนการจัดสรรน้ำ คิดเป็นระบายน้ำเฉลี่ยวันละ 15.94 ล้าน ลบ.ม. เพื่ออุปโภค บริโภค รักษาระบบนิเวศ และการเกษตรต่อเนื่อง (ไม้ผลและอ้อย)  3. **การบริหารจัดการน้ำและอาคารชลประทานในลุ่มน้ำเจ้าพระยาช่วงฤดูแล้งปี 2558/2559**  3.1 **แผนการระบายน้ำจากเขื่อน (ช่วงวันที่ 25 - 31 ม.ค. 2559)** เฉลี่ยวันละ 17.77 ล้าน ลบ.ม. แยกเป็น  3.1.1 **เขื่อนภูมิพล** จังหวัดตาก ระบายน้ำเฉลี่ยวันละ 5.00 ล้าน ลบ.ม.  3.1.2 **เขื่อนสิริกิติ์** จังหวัดอุตรดิตถ์ ระบายน้ำเฉลี่ยวันละ 10.00 ล้าน ลบ.ม.  3.1.3 **เขื่อนแควน้อยบำรุงแดน** จังหวัดพิษณุโลก ระบายน้ำเฉลี่ยวันละ 1.04 ล้าน ลบ.ม.  3.1.4 **เขื่อนป่าสักชลสิทธิ์** จังหวัดลพบุรี ระบายน้ำเฉลี่ยวันละ 1.73 ล้าน ลบ.ม.  4. **สถานการณ์การเพาะปลูกข้าวในเขตชลประทานลุ่มน้ำเจ้าพระยา ณ วันที่ 27 ม.ค. 2559**  4.1 **พื้นที่ปลูกข้าวนาปี 2558**  แผนเพาะปลูกในเขตชลประทานลุ่มน้ำเจ้าพระยา 7.45 ล้านไร่ ปลูก 6.40 ล้านไร่ ไม่ปลูก 1.05  ล้านไร่ โดยในพื้นที่ที่ปลูก 6.40 ล้านไร่ แบ่งเป็น เก็บเกี่ยวแล้ว 6.36 ล้านไร่ เสียหาย 0.02 ล้านไร่ รอเก็บเกี่ยว 0.02 ล้านไร่ คาดว่าจะเก็บเกี่ยวเสร็จสิ้นประมาณกลางเดือน ก.พ. 2559  4.2 **พื้นที่ปลูกข้าวนาปีต่อเนื่อง ปี 2558**  พื้นที่ปลูกข้าวนาปีต่อเนื่องในเขตชลประทานลุ่มน้ำเจ้าพระยา ตั้งแต่เดือน ส.ค. 2558 จำนวน 1.76 ล้านไร่ เก็บเกี่ยวแล้ว 1.52 ล้านไร่ รอเก็บเกี่ยว 0.24 ล้านไร่ คาดว่าจะเก็บเกี่ยวเสร็จสิ้นประมาณกลางเดือน ก.พ. 2559  4.3 **พื้นที่ปลูกข้าวนาปรัง ปี 2558/2559**  **4.3.1 ผลการเพาะปลูกข้าวนาปรังในเขตชลประทานลุ่มน้ำเจ้าพระยา ตั้งแต่วันที่ 1 พ.ย. –  27 ม.ค. 2559 จำนวน 1.88 ล้านไร่**  **มติ. ครม.** : รับทราบสถานการณ์น้ำและการบริหารจัดการน้ำในช่วงฤดูแล้งปี 2558/59 ครั้งที่ 11 ตามที่ กษ. เสนอ | **หน่วยงานที่รับผิดชอบ** : กษ. (ชป.)  **ประโยชน์ที่ได้รับ** :  เพื่อให้รับทราบสถานการณ์น้ำและสามารถบริหารจัดการน้ำในช่วงฤดูแล้งปี 2558/59 เพื่อจะได้มีน้ำใช้ในการเพาะปลูกและทำการเกษตรต่อไป  **กำหนดรายงานผลการปฏิบัติเพื่อเสนอ ครม.** :  - |

**ผลการประชุมคณะรัฐมนตรี**

**ครั้งที่ 7/2559 วันอังคารที่ 16 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **160259**  **เรื่อง** **:** การต่ออายุบันทึกความเข้าใจระหว่างสมาคมประชาชาติแห่งเอเชียตะวันออกเฉียงใต้กับธนาคารเพื่อการพัฒนาแห่งเอเชีย  **สารัตถะ :** กต. เสนอ ครม. พิจารณาให้ความเห็นชอบการต่ออายุบันทึกความเข้าใจระหว่างสมาคมประชาชาติแห่งเอเชียตะวันออกเฉียงใต้กับธนาคารเพื่อการพัฒนาแห่งเอเชียไปจนถึงวันที่ 31 ธ.ค. 2560 โดยกระทำผ่านการแลกเปลี่ยนหนังสือระหว่างเลขาธิการอาเซียนและผู้อำนวยการฝ่ายเอเชียตะวันนออกเฉียงใต้ของธนาคารเพื่อการพัฒนาแห่งเอเชีย  โดยมีรายละเอียดสรุปได้ ดังนี้  ครม. ได้มีมติเมื่อวันที่ 8 พ.ย. 2554 เห็นชอบร่างบันทึกความเข้าใจระหว่างสมาคมประชาชาติแห่งเอเชียตะวันออกเฉียงใต้กับธนาคารเพื่อการพัฒนาแห่งเอเชีย (Memorandum of Understanding between the Association of Southeast Asian Nations and the Asian Development Bank) โดยให้เลขาอาเซียนลงนาม ในบันทึกความเข้าใจฯ และให้ กต. แจ้งสำนักเลขาธิการอาเซียน โดยผ่านคณะผู้แทนถาวรไทยประจำอาเซียน  ณ กรุงจาการ์ตา  1. กต. รายงานว่า เลขาธิการอาเซียนและประธานธนาคารเพื่อการพัฒนาแห่งเอเชีย (Asian Development Bank: ADB) ได้ลงนามบันทึกความเข้าใจระหว่างสมาคมประชาชาติแห่งเอเชียตะวันออกเฉียงใต้กับธนาคารเพื่อ การพัฒนาแห่งเอเชียเมื่อวันที่ 4 เม.ย. 2555 เพื่อขยายความร่วมมือในด้านการรวมตัวทางเศรษฐกิจและการเสริมสร้างขีดความสามารถของสำนักเลขาธิการอาเซียน โดยบันทึกความเข้าใจฯ **มีผลตั้งแต่วันที่ลงนามจนถึงวันที่ 31 ธ.ค. 2558**  2. บันทึกความเข้าใจฯ มี**สาระสำคัญ**เป็นกรอบความร่วมมือระหว่างสององค์การในการให้ความช่วยเหลือเชิงวิชาการ การหารือด้านนโยบาย การสร้างผลิตภัณฑ์ความรู้ การวิจัย ฝึกอบรม และเผยแพร่ข้อมูล การแสวงหาแหล่งเงินทุน และเผยแพร่ข้อมูล การแสวงหาแหล่งเงินทุน และการสร้างหุ้นส่วนความร่วมมือโดยมี**สาขาความร่วมมือสำคัญ** ได้แก่ การเสริมสร้างความเชื่อมโยงการรวมตัวทางการเงินและตลาดทุนการพัฒนาอย่างยั่งยืนโดยเน้นเรื่องผลกระทบและการปรับตัวต่อการเปลี่ยนแปลงสภาพภูมิอากาศการใช้พลังงานอย่างมีประสิทธิภาพและการใช้พลังงานทดแทน  การติดตามและเฝ้าระวังทางเศรษฐกิจมหาภาคของการรวมตัวทางเศรษฐกิจในภูมิภาค การค้า การลงทุน การพัฒนา ภาคการเกษตรผ่านการอำนวยความสะดวกทางการค้า การลดช่องว่างทางการพัฒนา การลดความยากจน และการดำเนินการตามเป้าหมายเพื่อการพัฒนาแห่งสหัสวรรษ (Millennium Development Goals: MDGs)  3. สำนักเลขาธิการอาเซียนร่วมกับ ADB ดำเนินโครงการภายใต้บันทึกความเข้าใจฯ จำนวน 15 โครงการ  รวมเป็นเงิน 17 ล้านดอลลาร์สหรัฐ โดยดำเนินการแล้วเสร็จ จำนวน 10 โครงการ รวมเป็นเงินจำนวน 11.7 ล้านดอลลาร์สหรัฐ ซึ่งเป็นโครงการที่สนับสนุนการดำเนินงานขององค์กรเฉพาะสาขาของอาเซียนผ่านการให้ความช่วยเหลือทางวิชาการ การฝึกอบรมการหารือด้านนโยบาย (policy dialogue) การวิจัย และการเผยแพร่ข้อมูล เช่น โครงการสนับสนุนอาเซียนและประเทศอาเซียน +3 ในการจัดทำกรอบการดำเนินงานเรื่องความมั่นคงทางอาหารร่วมกัน โครงการประเมินภูมิทัศน์ทางการเงิน (financial landscape) และกำหนดเป้าหมาย (milestones) ของการรวมตัวทางการเงินในอาเซียน โครงการสนับสนุนการรวมตัวเป็นประชาคมเศรษฐกิจอาเซียนและการลดช่องว่างทางการพัฒนา และการส่งเสริมศักยภาพของสำนักเลขาธิการอาเซียนเกี่ยวกับการรวมตัวและนโยบายทางเศรษฐกิจของอาเซียน เป็นต้น  4. โดยที่บันทึกความเข้าใจฯ หมดอายุลงเมื่อวันที่ 31 ธ.ค. 2558 **สำนักเลขาธิการอาเซียนจึงได้ขอให้ประเทศสมาชิกอาเซียนพิจารณาให้ข้อคิดเห็นและ/หรือความเห็นชอบในการต่ออายุบันทึกความเข้าใจฯ ให้มีผลบังคับใช้ไปจนถึงวันที่ 31 ธ.ค. 2560** เพื่อให้โครงการความร่วมมือที่ยังคงดำเนินอยู่จำนวน 5 โครงการ สามารถดำเนินต่อไปได้จนเสร็จสิ้น **ทั้งนี้ การต่ออายุของบันทึกความเข้าใจฯ จะต้องเป็นการตกลงร่วมกันเป็นลายลักษณ์อักษรจากประเทศสมาชิกอาเซียนทุกประเทศก่อน**  5. **สถานะทางกฎหมาย** ในการจัดทำบันทึกความเข้าใจฯ ไม่มีเจตนาให้มีผลผูกพันทางกฎหมาย และมิได้ใช้ถ้อยคำหรือมีบริบทที่ก่อให้เกิดพันธกรณีภายใต้บังคับของกฎหมายระหว่างประเทศ บันทึกความเข้าใจฯ **จึงไม่เป็นสนธิสัญญาตามกฎหมายระหว่างประเทศและไม่เข้าข่ายเป็นหนังสือสัญญาตามมาตรา 23 ของรัฐธรรมนูญ แห่งราชอาณาจักรไทย (ฉบับชั่วคราว) พ.ศ. 2557**  6. กต. แจ้งว่าโดยที่สำนักเลขาธิการอาเซียนแจ้งให้ประเทศสมาชิกพิจารณาเรื่องดังกล่าวกระชั้นชิด (ภายในวันที่ 21 ธ.ค. 2558 และต่อมาขยายเวลาเป็นวันที่ 25 ธ.ค. 2558) **ในเบื้องต้น กต. จึงได้แจ้งสำนักเลขาธิการอาเซียนว่าไทยสนับสนุนการต่ออายุบันทึกความเข้าใจฯ ในหลักการ ภายใต้เงื่อนไขว่าไทยต้องดำเนินกระบวนการภายใน ก่อนการให้ความเห็นชอบการต่ออายุบันทึกความเข้าใจฯ** และโดยที่ไทยเป็นหนึ่งในประเทศสมาชิกอาเซียน บันทึกความเข้าใจฯ **จึงมีผลผูกพันในด้านนโยบายระหว่างไทยและประเทศสมาชิกอื่นๆ กับ ADB** ดังนั้น การต่ออายุบันทึกความเข้าใจฯ จึงเข้าข่ายที่จะต้องนำเสนอ ครม. ให้ความเห็นชอบตามมาตรา 4 (7) แห่งพระราชกฤษฎีกาว่าด้วย การเสนอเรื่องและการประชุม ครม. พ.ศ. 2548  ความเห็นของ กษ.  กษ. ได้พิจารณาแล้วเห็นว่าธนาคารเพื่อการพัฒนาแห่งเอเชียมีบทบาทสำคัญในการสนับสนุนการดำเนินงาน ของอาเซียนในระดับอนุภูมิภาคลุ่มแม่น้ำโขงในด้านการเกษตรมาอย่างต่อเนื่อง โดยประเทศไทยและประเทศสมาชิกอาเซียนได้รับประโยชน์จากโครงการความร่วมมือภายใต้บันทึกความเข้าใจฉบับเดิมผ่านการให้ความช่วยเหลือทางวิชาการ การฝึกอบรม และงานวิจัยต่างๆ จึงเห็นชอบต่อการต่ออายุบันทึกความเข้าใจดังกล่าวไปจนถึงวันที่ 31 ธ.ค. 2560 เพื่อให้เกิดการดำเนินงานที่ต่อเนื่องและเกิดประโยชน์ต่อประเทศสมาชิกอาเซียนต่อไป  **มติ ครม. :** เห็นชอบตามที่ กต. เสนอ | **หน่วยงานที่รับผิดชอบ** : กต./กษ. (สกต.)  **ประโยชน์ที่ได้รับ :**  เพื่อให้เกิดการดำเนินงานที่ต่อเนื่องและเกิดประโยชน์ต่อประเทศสมาชิกอาเซียน  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 7/2559 วันอังคารที่ 16 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **160259**  **เรื่อง** **:** ร่างกฎกระทรวงให้ใช้บังคับผังเมืองรวมชุมชนอ้อมใหญ่ จังหวัดนครปฐม พ.ศ. ....  **สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมชุมชนอ้อมใหญ่ จังหวัดนครปฐม พ.ศ. .... ตามที่คณะกรรมการผังเมืองได้ให้ความเห็นชอบแล้ว  โดยมีรายละเอียดสรุปได้ ดังนี้  มท. ได้เสนอตามรายงานของ ยผ. ว่า ได้ดำเนินการวางและจัดทำผังเมืองรวมชุมชนอ้อมใหญ่ จังหวัดนครปฐม  ในท้องที่ตำบลบางกระทึก ตำบลกระทุ่มล้ม ตำบลไร่ขิง ตำบลท่าตลาด ตำบลยายชา ตำบลท่าข้าม ตำบลอ้อมใหญ่  และตำบลบ้านใหม่ อำเภอสามพราน จังหวัดนครปฐม ตามขั้นตอนที่ พ.ร.บ. การผังเมือง พ.ศ. 2518 กำหนดไว้เสร็จเรียบร้อยแล้ว โดยจัดให้มีการประชุมเพื่อรับฟังความคิดเห็นของประชาชนในท้องที่ดังกล่าวและติดประกาศให้ผู้มีส่วน ได้เสียได้ตรวจดูและยื่นคำร้องเป็นเวลา 90 วัน ปรากฏว่า มีคำร้องด้านการใช้ประโยชน์ที่ดิน จำนวน 6 เรื่อง 28 ฉบับ 27 ราย ซึ่งคณะกรรมการผังเมืองมีมติให้ตามคำร้อง 1 เรื่อง ให้ตามคำร้องบางส่วน 1 เรื่อง ยกคำร้อง 4 เรื่อง คำร้องด้านข้อกำหนดการใช้ประโยชน์ที่ดิน จำนวน 17 เรื่อง 39 ฉบับ 41 ราย มีมติให้ตามคำร้องบางส่วน 2 เรื่อง ยกคำร้อง 13 เรื่อง และคำร้องอื่นๆ จำนวน 3 เรื่อง 11 ฉบับ 11 ราย มีมติยกคำร้อง 2 เรื่อง ไม่ถือว่าเป็นคำร้อง 1 เรื่อง  ทั้งนี้ ตามมติคณะอนุกรรมการผังเมืองพิจารณาคำร้องฯ ยผ. และคณะที่ปรึกษาผังเมืองรวมชุมชนอ้อมใหญ่  และให้ดำเนินการตามขั้นตอน พ.ร.บ. การผังเมืองฯ ต่อไป จึงได้เสนอร่างกฎกระทรวงดังกล่าว มาเพื่อดำเนินการ  ความเห็นของ กษ.  กษ. พิจารณาแล้วเห็นว่า เพื่อให้มาตรการทางผังเมืองรวมมีผลใช้บังคับในท้องที่ตามเขตผังเมืองรวมอันจะเป็นประโยชน์ต่อสาธารณะโดยรวม ตลอดจนเกิดความสมบูรณ์และชัดเจนในการใช้ประโยชน์ที่ดินมากยิ่งขึ้น จึงเห็นด้วยกับการออกกฎกระทรวงดังกล่าว  **มติ ครม. :** 1. อนุมัติหลักการร่างกฎกระทรวงดังกล่าว ตามที่ มท. เสนอ และให้ส่ง สคก. ตรวจพิจารณา โดยรับความเห็นของ ทส. พน. และ อก. ไปประกอบพิจารณาด้วย แล้วให้ดำเนินการต่อไปได้  2. ให้ มท. รับความเห็นของ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : มท./กษ. (สกม.)  **ประโยชน์ที่ได้รับ :**  เพื่อให้การออกกฎกระทรวงดำเนินการได้โดยรวดเร็ว และเพื่อให้มาตรการทางผังเมืองใช้บังคับในท้องที่ตามเขตผังเมืองรวมอันจะเป็นประโยชน์ต่อสาธารณะโดยรวมต่อไป  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 7/2559 วันอังคารที่ 16 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **160259**  **เรื่อง** **:** ร่างกฎกระทรวงให้ใช้บังคับผังเมืองรวมชุมชนสันกำแพง จังหวัดเชียงใหม่ พ.ศ. ....  **สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมชุมชนสันกำแพง จังหวัดเชียงใหม่ พ.ศ. .... ที่คณะกรรมการผังเมืองได้ให้ความเห็นชอบแล้ว  โดยมีรายละเอียดสรุปได้ ดังนี้  มท. ได้เสนอตามรายงานของ ยผ. ว่าได้ดำเนินการวางและจัดทำแผนเมืองรวมชุมชนสันกำแพง จังหวัดเชียงใหม่ ในท้องที่ตำบลห้วยทราย ตำบลแม่ปูคา ตำบลสันกำแพง ตำบลร้องวัวแดง ตำบลทรายมูล ตำบลแช่ช้าง และตำบลบวกค้าง อำเภอสันกำแพง จังหวัดเชียงใหม่ ตามหลักเกณฑ์ที่ พ.ร.บ. การผังเมือง พ.ศ. 2518 กำหนดไว้เสร็จเรียบร้อยแล้ว  โดยจัดให้มีการประชุมเพื่อรับฟังความคิดเห็นของประชาชนในท้องที่ดังกล่าว และปิดประกาศให้ผู้มีส่วนได้เสียได้ตรวจดูและยื่นคำร้องเป็นเวลา 90 วัน ปรากฏว่าทีคำร้อง 69 ฉบับ 60 ราย 4 เรื่อง เป็นคำร้องด้านการใช้ประโยชน์ที่ดิน จำนวน 50 ฉบับ 51 ราย 1 เรื่อง และคำร้องด้านข้อกำหนดการใช้ประโยชน์ที่ดิน จำนวน 19 ฉบับ 9 ราย 3 เรื่อง  ซึ่งคณะกรรมการผังเมืองได้มีมติให้ยกคำร้องตามมติคณะอนุกรรมการผังเมืองพิจารณาคำร้องฯ ยผ. และคณะที่ปรึกษา ผังเมืองรวมชุมชนสันกำแพงฯ จึงได้เสนอเรื่องดังกล่าว มาเพื่อดำเนินการ  ความเห็นของ กษ.  กษ. พิจารณาแล้ว เห็นด้วยในหลักการร่างกฎกระทรวงดังกล่าว เนื่องจากมีวัตถุประสงค์เพื่อใช้เป็นแนวทาง ในการพัฒนาและการดำรงรักษาเมือง และบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน  การคมนาคมและการขนส่ง การสาธารณูปโภค บริการสาธารณะและสภาพแวดล้อม เพื่อให้บรรลุวัตถุประสงค์ ของการวางผังเมืองดังกล่าว ทั้งนี้ เนื่องจากได้มี พ.ร.ฎ. กำหนดเขตที่ดินในท้องที่ตำบลห้วยแก้ว ตำบลบ้านสหกรณ์  ตำบลออนกลาง กิ่งอำเภอแม่ออน อำเภอสันกำแพง และตำบลห้วยทราย ตำบลร้องวัวแดง ตำบลออนใต้ ตำบลแช่ช้าง อำเภอสันกำแพง จังหวัดเชียงใหม่ ให้เป็นเขตปฏิรูปที่ดิน พ.ศ. 2543 ซึ่งประกาศร่างกฎกระทรวงดังกล่าวอาจส่งผลกระทบกับพื้นที่ในเขตปฏิรูปที่ดิน ดังนั้น ในขั้นตอนการตรวจพิจารณาร่างกฎกระทรวงควรมีการตรวจสอบรายละเอียดแผนที่ท้ายกฎกระทรวงก่อน เพื่อมิให้เกิดปัญหาในการใช้ประโยชน์เพื่อการปฏิรูปที่ดิน  **มติ ครม. :** อนุมัติหลักการร่างกฎกระทรวงดังกล่าว ตามที่ มท. เสนอ และให้ส่ง สคก. ตรวจพิจารณา โดยรับความเห็นของ กษ. ทส. พน. และ อก. ไปประกอบการพิจารณาด้วย แล้วให้ดำเนินการต่อไปได้ | **หน่วยงานที่รับผิดชอบ** : มท./กษ. (สกม.)  **ประโยชน์ที่ได้รับ :**  เพื่อให้การออกกฎกระทรวงดำเนินการได้โดยรวดเร็ว และเพื่อให้มาตรการทางผังเมืองใช้บังคับในท้องที่ตามเขตผังเมืองรวมอันจะเป็นประโยชน์ต่อสาธารณะโดยรวมต่อไป  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 7/2559 วันอังคารที่ 16 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **160259**  **เรื่อง** **:** ร่างกฎกระทรวงให้ใช้บังคับผังเมืองรวมเมืองสระบุรี พ.ศ. ....  **สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมเมืองสระบุรี พ.ศ. ....  ที่คณะกรรมการผังเมืองได้ให้ความเห็นชอบแล้ว  โดยมีรายละเอียดสรุปได้ ดังนี้  มท. ได้เสนอตามรายงานของ ยผ. ว่าได้ดำเนินการวางและจัดทำผังเมืองรวมเมืองสระบุรี ในท้องที่ตำบลผึ้งรวง อำเภอเฉลิมพระเกียรติ และตำบลดาวเรือง ตำบลตะกุด ตำบลปากเพรียว ตำบลตลิ่งชัน ตำบลปากข้าวสาร  ตำบลโคกสว่าง อำเภอเมืองสระบุรี จังหวัดสระบุรี ตามขั้นตอนที่ พ.ร.บ. การผังเมือง พ.ศ. 2518 กำหนดไว้เสร็จเรียบร้อยแล้ว โดยจัดให้มีการประชุมเพื่อรับฟังความคิดเห็นของประชาชนในท้องที่ดังกล่าว และปิดประกาศให้ผู้มีส่วนได้เสียได้ตรวจดูและยื่นคำร้องเป็นเวลา 90 วัน ปรากฏว่ามีคำร้อง 31 ฉบับ 23 ราย 8 เรื่อง โดยเป็นคำร้องด้านการใช้ประโยชน์ที่ดิน จำนวน 19 ฉบับ 11 ราย 3 เรื่อง คำร้องด้านคมนาคมและขนส่ง จำนวน 9 ฉบับ 9 ราย 2 เรื่อง  และคำร้องด้านการแก้ไขข้อกำหนดการใช้ประโยชน์ที่ดิน จำนวน 3 ฉบับ 3 ราย 3 เรื่อง ซึ่งคณะกรรมการผังเมือง ได้มีมติให้ยกคำร้องทุกคำร้องตามมติคณะอนุกรรมการผังเมืองพิจารณาคำร้องฯ ยผ. และคณะที่ปรึกษาผังเมือง รวมเมืองสระบุรีฯ จึงได้เสนอเรื่องดังกล่าว มาเพื่อดำเนินการ  ความเห็นของ กษ.  กษ. พิจารณาแล้ว เห็นด้วยกับหลักการร่างกฎกระทรวงให้ใช้บังคับผังเมืองรวมเมืองสระบุรี พ.ศ. ....  เนื่องจากเป็นการพัฒนาและการดำรงรักษาเมืองและบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดแล้ว เพื่อให้บรรลุวัตถุประสงค์ของ การผังเมือง ประกอบกับเรื่องดังกล่าวได้ดำเนินการตามขั้นตอนที่กำหนดไว้ใน พ.ร.บ. การผังเมือง พ.ศ. 2518  อาทิ การรับฟังความความคิดเห็นของประชาชน ผ่านการพิจารณาของคณะอนุกรรมการผังเมือง และคณะกรรมการผังเมือง เป็นต้น แล้ว  **มติ ครม. :** อนุมัติหลักการร่างกฎกระทรวงดังกล่าว ตามที่ มท. เสนอ และให้ส่ง สคก. ตรวจพิจารณา โดยรับความเห็นของ ทส. พน. คค. และ อก. ไปประกอบการพิจารณาด้วย แล้วให้ดำเนินการต่อไปได้ | **หน่วยงานที่รับผิดชอบ** : มท./กษ. (สกม.)  **ประโยชน์ที่ได้รับ :**  เพื่อให้การออกกฎกระทรวงดำเนินการได้โดยรวดเร็ว และเพื่อให้มาตรการทางผังเมืองใช้บังคับในท้องที่ตามเขตผังเมืองรวมอันจะเป็นประโยชน์ต่อสาธารณะโดยรวมต่อไป  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 7/2559 วันอังคารที่ 16 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **160259**  **เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลปงแสนทอง ตำบลบ่อแฮ้ว ตำบลบ้านเป้า ตำบลต้นธงชัย และตำบลพิชัย อำเภอเมืองลำปาง จังหวัดลำปาง พ.ศ. ....  **สารัตถะ :** คค. เสนอ ครม. พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน  ในท้องที่ตำบลปงแสนทอง ตำบลบ่อแฮ้ว ตำบลบ้านเป้า ตำบลต้นธงชัย และตำบลพิชัย อำเภอเมืองลำปาง จังหวัดลำปาง พ.ศ. .... ซึ่งมีสาระสำคัญเป็นการกำหนดเขตที่ดินในบริเวณที่ที่จะเวนคืน ในท้องที่ตำบลปงแสนทอง ตำบลบ่อแฮ้ว  ตำบลบ้านเป้า ตำบลต้นธงชัย และตำบลพิชัย อำเภอเมืองลำปาง จังหวัดลำปาง เพื่อสร้างทางหลวงชนบทสายเชื่อมต่อระหว่างทางหลวงแผ่นดินหมายเลข 11 กับทางหลวงแผ่นดินหมายเลข 1  โดยมีรายละเอียดสรุปได้ ดังนี้  1. คค. เสนอว่า กรมทางหลวงชนบทได้ดำเนินการสำรวจและออกแบบรายละเอียดโครงการเพื่อสร้างทางหลวงชนบท สายเชื่อมระหว่างทางหลวงแผ่นดินหมายเลข 11 กับทางหลวงแผ่นดินหมายเลข 1 เนื่องจากปัญหาการขนส่งและการจราจรในพื้นที่ชุมชนเมืองลำปางมีถนนไม่เพียงพอที่จะรองรับปริมาณการจราจรในชั่วโมงเร่งด่วน โดยเฉพาะช่วงทางหลวงแผ่นดินหมายเลข 1 ระหว่างแยกศรีชุมไปห้าแยกประตูชัย รถเคลื่อนตัวไม่เป็นอิสระเกิดติดขัดบริเวณทางแยก ดังนั้นเพื่อเชื่อมโยงระบบคมนาคมขนส่งให้มีประสิทธิภาพเป็นจุดยุทธศาสตร์ที่สามารถพัฒนาเป็นศูนย์กลางการขนถ่ายสินค้าหรือโลจิสติกส์ เชื่อมโยงเศรษฐกิจของกลุ่มจังหวัดภาคเหนือตอนบนและตอนล่าง ช่วยให้การเดินทางมีความสะดวกรวดเร็วมากขึ้น  2. ลักษณะของโครงการก่อสร้างทางหลวงชนบท สายเชื่อมระหว่างทางหลวงแผ่นดินหมายเลข 11 กับทางหลวงหมายเลข 1 ออกแบบเป็นถนนขนาด 4 ช่องจราจร เขตทางกว้างประมาณ 40.00 เมตร มีระยะทางประมาณ 14.00 กิโลเมตร มีที่ดินที่ถูกเวนคืนประมาณ 353 ไร่ มีอาคารและสิ่งปลูกสร้างที่จะต้องรื้อถอนประมาณ 50 หลัง  3. โครงการดังกล่าวตามข้อ 1. ได้ดำเนินการจัดให้มีการรับฟังความคิดเห็นของประชาชนผู้มีส่วนได้เสียกับโครงการก่อสร้างถนนสายดังกล่าว ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน  พ.ศ. 2548 แล้ว  **มติ ครม. :** อนุมัติหลักการร่างพระราชกฤษฎีกาดังกล่าว ตามที่ คค. เสนอ และให้ส่ง สคก. ตรวจพิจารณา  แล้วดำเนินการต่อไปได้ | **หน่วยงานที่รับผิดชอบ** : คค./กษ. (ชป.)  **ประโยชน์ที่ได้รับ :**  เพื่ออำนวยความสะดวกและความรวดเร็วแก่การจราจร และการขนส่งทางบกอันเป็นกิจการสาธารณูปโภค  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 7/2559 วันอังคารที่ 16 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **160259**  **เรื่อง** **:** ขอความเห็นชอบกรอบยุทธศาสตร์สุขภาพโลกของประเทศไทย พ.ศ. 2559 - 2563 (Thailand Global Health Strategic Framework 2016 - 2020)  **สารัตถะ :** สธ. เสนอ ครม. พิจารณา ดังนี้  1. เห็นชอบกรอบยุทธศาสตร์สุขภาพโลกของประเทศไทย พ.ศ. 2559 – 2563 Thailand Global Health Strategic Framework 2016 - 2020) เป็นกรอบในการดำเนินการด้านสุขภาพโลกของประเทศไทยต่อไป  2. มอบหมายให้ สธ. ร่วมกับ กต. และหน่วยงานที่เกี่ยวข้องร่วมกันจัดทำแผนปฏิบัติการ และกำหนดกลไกการสนับสนุนและประเมินผลติดตามความก้าวหน้าการดำเนินงานตามกรอบยุทธศาสตร์อย่างเป็นรูปธรรม  3. มอบหมายให้หน่วยงานที่เกี่ยวข้องรับไปดำเนินการตามยุทธศาสตร์ที่เกี่ยวข้องต่อไป  โดยมีรายละเอียดสรุปได้ ดังนี้  1. สธ. ได้ดำเนินการตามคำสั่งการของรองนายกรัฐมนตรีในขณะนั้น (นายยงยุทธ ยุทธวงศ์) โดยปรับปรุงแผนยุทธศาสตร์สุขภาพโลกของประเทศไทย พ.ศ. 2558 – 2563 ใหม่ ให้เป็นไปตามมติ ครม. เมื่อวันที่ 21 ต.ค. 2557  กรณีการกำหนดกรอบระยะเวลาดำเนินการ รวมทั้งทิศทางของยุทธศาสตร์ระยะยาวต่างๆ ให้สอดคล้องกับกรอบระยะเวลาของแผนพัฒนาเศรษฐกิจและสังคมแห่งชาติและมติ ครม. เมื่อวันที่ 6 ม.ค. 2558 เรื่อง การเสนอเรื่องประเภทนโยบาย แผนงาน โครงการต่อ ครม. ซึ่ง สธ. ได้ดำเนินการตามข้อสั่งการดังกล่าวแล้ว จึงได้เสนอขอความเห็นชอบกรอบยุทธศาสตร์สุขภาพโลกของประเทศไทย พ.ศ. 2559 – 2563 (Thailand Global Health Strategic Framework 2016 – 2020) และมอบหมายให้ สธ. และหน่วยงานที่เกี่ยวข้องจัดทำแผนปฏิบัติการ ประเมินผล ติดตามความก้าวหน้าและดำเนินการตามยุทธศาสตร์ที่เกี่ยวข้องต่อไปนี้ ซึ่งกรอบยุทธศาสตร์ดังกล่าวมีประเด็นที่สำคัญ ได้แก่  (1) การส่งเสริมความมั่นคงด้านสุขภาพ (2) การเสริมสร้างระบบสุขภาพให้เข้มแข็ง ยุติธรรม และเป็นธรรม  (3) การส่งเสริมบทบาทนำและความรับผิดชอบด้านสุขภาพโลกของไทยในประชาคมโลก (4) การเสริมสร้างความสอดคล้องระหว่างนโยบายสุขภาพภายในประเทศและระหว่างประเทศ และ (5) การเสริมสร้างขีดความสามารถของบุคลากรและองค์กรในด้านสุขภาพโลกอย่างยั่งยืน ซึ่งกรอบยุทธศาสตร์ดังกล่าวได้รับความเห็นชอบจากคณะกรรมการสุขภาพแห่งชาติแล้ว โดย สธ. กต. และหน่วยงานที่เกี่ยวข้องจะได้จัดทำแผนปฏิบัติการให้เป็นรูปธรรมให้แล้วเสร็จภายใน 1 ปี นับจากวันที่ ครม. ให้ความเห็นชอบต่อไป  2. มอบหมายให้หน่วยงานที่เกี่ยวข้องรับไปดำเนินการตามยุทธศาสตร์ 5 ยุทธศาสตร์ ดังนี้  **ยุทธศาสตร์ที่ 1 การส่งเสริมความมั่นคงด้านสุขภาพ**  1) **กลยุทธ์** ลดผลกระทบจากภัยคุกคามและปัจจัยเสี่ยงด้านสุขภาพระดับโลก  **กิจกรรมหลัก** - เสริมสร้างความเข้มแข็งของระบบการเฝ้าระวังโรคภายในประเทศ  - เสริมสร้างความร่วมมือระหว่างประเทศและองค์กรระหว่างประเทศเพื่อสนับสนุนการดำเนินงานการเฝ้าระวังโรคระบาดข้ามพรมแดน  **หน่วยงานหลัก** สธ. **หน่วยงานสนับสนุน** กต./ตม./ทส./รง./อก./มท./ทอท./สสส./สปสช./สช./สพฉ./องค์กรท้องถิ่น/ภาคประชาสังคม/ภาคเอกชน  2) **กลยุทธ์** เสริมสร้างความเข้มแข็งและสมรรถนะในการดำเนินการ การประเมิน และการป้องกันโรคระบาดข้ามพรมแดนตามกฎอนามัยระหว่างประเทศ  **กิจกรรมหลัก** – ประเมินและพัฒนาขีดความสามารถในการดำเนินการตามกฎอนามัยระหว่างประเทศ  - แลกเปลี่ยน เรียนรู้ พัฒนาศักยภาพประเทศในภูมิภาค ในการประเมินและป้องกันมาตรการระหว่างประเทศที่จะมีผลกระทบต่อสุขภาพ  **หน่วยงานหลัก** สธ. **หน่วยงานสนับสนุน** คค./กต./พณ./สสส./สปสช./สช.  3) **กลยุทธ์** สร้างเสริมศักยภาพอย่างยั่งยืนขององค์กรในการป้องกันการค้นหา และการตอบโต้ต่อภัยสุขภาพ และภัยพิบัติที่เกิดจากมนุษย์ ธรรมชาติ และเทคโนโลยี  **กิจกรรมหลัก** – ขยายการดำเนินงานของเครือข่ายการฝึกอบรมนักระบาดวิทยาและการฝึกอบรมระหว่างประเทศด้านการเฝ้าระวังและควบคุมโรค  - จัดตั้งสำนักงานประสานงานการวิจัยด้านโรคระบาดระหว่างประเทศ  - สนับสนุนความร่วมมือกับประเทศและองค์ระหว่างประเทศด้านความมั่นคงสุขภาพระดับโลก  **หน่วยงานหลัก** สธ. **หน่วยงานสนับสนุน** กต./กษ./ศธ./สสส./สพฉ./สภาวิชาชีพด้านสุขภาพ  4) **กลยุทธ์** ส่งเสริมให้เกิดกลไกความร่วมมือในระดับภูมิภาคในเรื่องการวิจัยและพัฒนายาและวัคซีน โดยเฉพาะยาจำเป็น และยากำพร้า  **กิจกรรมหลัก** – ระดมทุนมาสนับสนุนความร่วมมือในการวิจัยและพัฒนายาและวัคซีน  - สนับสนุนให้เกิดความร่วมมือในการถ่ายทอดเทคโนโลยีการผลิตยาและวัคซีน  **หน่วยงานหลัก** สธ./กค. **หน่วยงานสนับสนุน** วช./อภ./ศธ./สวรส./สปสช.  5) **กลยุทธ์** จัดการผลกระทบจากการเปลี่ยนแปลงของสิ่งแวดล้อมและภูมิอากาศที่มีผลต่อสุขภาพประชาชนไทยและประชากรโลก  **กิจกรรมหลัก** พัฒนาขีดความสามารถ ในการดำเนินการตามพันธะสัญญาระหว่างประเทศด้านการเปลี่ยนแปลงสภาพภูมิอากาศ  **หน่วยงานหลัก** ทส. **หน่วยงานสนับสนุน** สธ./กต./สสส./สพฉ./อก./สธ./องค์กรท้องถิ่น ภาคประชาสังคม  6) **กลยุทธ์** ส่งเสริมความร่วมมือด้านสุขภาพมนุษย์ สัตว์และสิ่งแวดล้อม  **กิจกรรมหลัก** สนับสนุนการดำเนินการตามแผนยุทธศาสตร์ เตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติและแผนยุทธศาสตร์ที่เกี่ยวข้อง  **หน่วยงานหลัก** สธ./กษ./ทส. **หน่วยงานสนับสนุน** กต./สสส./สช./สวรส./ศธ./มท./ภาคประชาสังคม  **ยุทธศาสตร์ที่ 2 การเสริมสร้างระบบสุขภาพให้เข้มแข็ง ยุติธรรม และเป็นธรรม**  1) **กลยุทธ์** เสริมสร้างสมรรถนะของหน่วยงานด้านระบบหลักประกันสุขภาพถ้วนหน้า  **กิจกรรมหลัก** – แลกเปลี่ยนประสบการณ์ระบบสุขภาพและระบบประกันสุขภาพกับนานาประเทศเพื่อพัฒนาระบบหลักประกันสุขภาพขอไทย  - สร้างความมั่นคงของระบบยา ให้มียาจำเป็นตามบัญชียาหลักแห่งชาติ ยาต้านสารพิษต่างๆ และยาต้านพิษงู และความเป็นไปได้ในการแบ่งปันยาเหล่านี้ให้แก่ประเทศอื่นๆ  - ส่งเสริมการใช้มาตรการยืดหยุ่นของความตกลงว่าด้วยทรัพย์สินทางปัญญาที่เกี่ยวกับการค้าเพื่อเพิ่มการเข้าถึงยา  **หน่วยงานหลัก** สธ./สปสช. **หน่วยงานสนับสนุน** กต./ศธ./สสส./สรพ.  2) **กลยุทธ์** สนับสนุนการจัดการบริการสุขภาพของแรงงานต่างด้าว ผู้ป่วยข้ามพรมแดน ผู้ลี้ภัย ผู้ต้องกักกลุ่มคนไร้รัฐ และกลุ่มคนที่รอพิสูจน์สัญชาติให้เข้าถึงการบริการและป้องกันภัยสุขภาพอย่างเหมาะสม  **กิจกรรมหลัก** – ขยายการสร้างหลักประกันสุขภาพให้แรงงานต่างด้าว ผู้ป่วยข้ามพรมแดน ผู้ลี้ภัยผู้ต้องกักกลุ่มคนไร้รัฐ และกลุ่มคนที่รอพิสูจน์สัญชาติเพื่อให้สามารถเข้าถึงบริการสุขภาพที่จำเป็นรวมทั้งการสร้างเสริมสุขภาพป้องกันโรค  - จัดระบบบริการสุขภาพที่เป็นมิตรกับผู้ป่วยข้ามพรมแดน ผู้ลี้ภัย ผู้ต้องกักกลุ่มคนไร้รัฐ และกลุ่มคนที่รอพิสูจน์สัญชาติ  **หน่วยงานหลัก** สธ./สปสช. **หน่วยงานสนับสนุน** กต./สตช./สสส./รง./มท./สวสร./อปท./ภาคประชาสังคม/สำนักงานประกันสังคม/ภาคเอกชน  3) **กลยุทธ์** ส่งเสริมการเข้าถึงการบริการสุขภาพที่จำเป็นของประชาชนที่อาศัยตามแนวชายแดนของประเทศเพื่อนบ้าน  **กิจกรรมหลัก** – ส่งเสริมให้เอกชนลงทุนสถานบริการสุขภาพบริเวณชายแดนในเขตประเทศเพื่อนบ้าน  - ส่งเสริมความร่วมมือในการยกระดับการป้องกันและการให้บริการสุขภาพของประเทศเพื่อนบ้านให้มีคุณภาพ  - สนับสนุนการดำเนินงานของมูลนิธิและองค์กรที่ไม่หวังผลกำไรในการให้บริการสุขภาพตามบริเวณชายแดน  **หน่วยงานหลัก** สธ./กต./สกท. **หน่วยงานสนับสนุน** กค./ภาคเอกชน/ภาคธุรกิจ/สภาวิชาชีพด้านสุขภาพ/องค์กรที่ไม่หวังผลกำไร/มูลนิธิภาคประชาสังคม  **ยุทธศาสตร์ที่ 3 การส่งเสริมบทบาทนำและความรับผิดชอบด้านสุขภาพโลกของไทยในประชาคมโลก**  1) **กลยุทธ์** ผลักดันบทบาทนำของไทยในการพัฒนานโยบายสุขภาพในระดับภูมิภาคและระดับโลก  **กิจกรรมหลัก** – เป็นผู้ร่วมกำหนดวาระสุขภาพในระดับภูมิภาคและระดับโลก  - สร้างศักยภาพอย่างต่อเนื่องใน 8 ด้าน (ตามวัตถุประสงค์)  **หน่วยงานหลัก** สธ./กต./สปสช./มท./ **หน่วยงานสนับสนุน** สตช./ตม./กห./รง./ศธ./ภาคประชาสังคมภาคเอกชน  - เป็นผู้ร่วมกำหนดและจัดทำร่างข้อมติคำประกาศ ถ้อยแถลงและบรรทัดฐานระหว่างประเทศด้านสุขภาพระดับภูมิภาคและระดับโลกในเวทีระหว่างประเทศ  **หน่วยงานหลัก** สธ./กต. **หน่วยงานสนับสนุน** พณ./ยธ./ทส./กษ./รง.  2) **กลยุทธ์** สนับสนุนการเผยแพร่นวัตกรรมด้านสุขภาพของไทยให้เป็นที่ยอมรับในเวทีระหว่างประเทศ  **กิจกรรมหลัก** – ประชาสัมพันธ์นวัตกรรมด้านสุขภาพของไทย  - ส่งเสริมการใช้นวัตกรรมด้านสุขภาพของไทยภายในประเทศและในต่างประเทศ  **หน่วยงานหลัก** สธ./กต./พณ. **หน่วยงานสนับสนุน** อก./กษ./ศธ./สสส./สรพ./สพฉ./สปสช./ ภาคประชาสังคม/ภาคเอกชน  3) **กลยุทธ์** ให้ความช่วยเหลือด้านสาธารณสุขที่ไทยมีศักยภาพแก่ประเทศกำลังพัฒนาเพื่อนำไปสู่ความร่วมมือด้านเศรษฐกิจและความสัมพันธ์ระหว่างประเทศ  **กิจกรรมหลัก** – ให้ความร่วมมือด้านวิชาการทางการด้านการแพทย์และการสาธารณสุข  - ให้ความช่วยเหลือด้านบริการสุขภาพที่ไทยมีศักยภาพ  **หน่วยงานหลัก** สธ./กต./พณ. **หน่วยงานสนับสนุน** สสส./สรพ./สพฉ./สปสช./ภาคประชาสังคม/ภาคเอกชน  **ยุทธศาสตร์ที่ 4 การเสริมสร้างความสอดคล้องระหว่างนโยบายสุขภาพภายในประเทศและระหว่างประเทศ**  1) **กลยุทธ์** การเสริมสร้างความสอดคล้องของนโยบายสาธารณะ กับนโยบายด้านสุขภาพโลก  **กิจกรรมหลัก** – เสริมสร้างความเข้มแข็งของกลไกการประสานงานระหว่างหน่วยงานภาครัฐในกระบวนการเจรจาการค้าเสรี  - ปฏิบัติตามพันธะสัญญาด้านสุขภาพโลก เช่น ข้อมติจากสมัชชาสหประชาชาติมัชชาอนามัยโลก คณะกรรมการ การภูมิภาคขององค์การอนามัยโลกและข้อมติ/ข้อตกลงระหว่างประเทศที่เกี่ยวข้อง  **หน่วยงานหลัก** สธ./กต./พณ. **หน่วยงานสนับสนุน** อก./สปสช./สสส./สวรส./ภาคประชาสังคม  2) **กลยุทธ์** ประเมินผลกระทบด้านสุขภาพของนโยบายสาธารณะ  **กิจกรรมหลัก** – ประเมินผลกระทบด้านสุขภาพของนโยบายศูนย์กลางการให้บริการสุขภาพของภูมิภาคอาเซียน  - ประเมินผลกระทบด้านสุขภาพของนโยบายการค้าเสรีก่อนที่จะดำเนินการเจรจาหรือก่อนการเข้าร่วมเป็นภาคีของข้อตกลงการค้าระหว่างประเทศ  **หน่วยงานหลัก** สธ./สช. **หน่วยงานสนับสนุน** พณ./อก./สปสช./สสส./สวรส./ศธ./ภาคประชาสังคม/กกร.  **ยุทธศาสตร์ที่ 5 การเสริมสร้างขีดความสามารถของบุคลากรและองค์กรในด้านสุขภาพโลกอย่างยั่งยืน**  1) **กลยุทธ์** ส่งเสริมการเพิ่มขีดความสามารถของบุคลากรและองค์กรที่ดำเนินงานด้านสุขภาพโลกของไทย  **กิจกรรมหลัก** –พัฒนาขีดความสามารถในระดับบุคคลองค์กรที่ดำเนินงานการทำงานด้านสุขภาพโลกอย่างต่อเนื่องโดยเฉพาะในด้านที่ไทยจะแสดงบทบาทนำ 8 ด้าน  - พัฒนาหลักสูตรการเรียนการสอน การวิจัยด้านสุขภาพโลกรวมทั้งการฝึกอบรมระยะสั้นเรื่องการทูตสุขภาพโลก  - สนับสนุนบุคลากรไปทำงานในองค์การระหว่างประเทศที่เกี่ยวข้องกับสุขภาพโลก  - พัฒนาระบบข้อมูลข่าวสารด้านสุขภาพโลกเพื่อให้ทุกกลุ่มเป้าหมายสามารถเข้าถึงและใช้ประโยชน์จากข้อมูลข่าวสารด้านสุขภาพโลก  **หน่วยงานหลัก** กต./สธ./ศธ. **หน่วยงานเสริม** พณ./อก./กษ./ทส./กพ./สสส./สวรส./สปสช./สช./ภาคประชาสังคม  2) **กลยุทธ์** พัฒนาความร่วมมือและใช้ประโยชน์จากองค์ความรู้ด้านสุขภาพโลก  **กิจกรรมหลัก** – จัดประชุมความร่วมมือระหว่างหน่วยงานที่ดำเนินงานด้านสุขภาพโลกอย่างน้อยปีละ 1 ครั้ง  - ผลักดันประเด็นความร่วมมือด้านสุขภาพโลกในเวทีทั้งภายในประเทศและระหว่างประเทศ  **หน่วยงานหลัก** สธ. **หน่วยงานสนับสนุน** สสส./กต./สช./สปสช./สวรส./ภาคเอกชน/ภาคประชาสังคม  3) **กลยุทธ์** ปรับโครงสร้างหน่วยงานด้านการต่างประเทศของ สธ. เพื่อรองรับการดำเนินงานตามกรอบยุทธศาสตร์สุขภาพโลกของไทย  **กิจกรรมหลัก** – ยกระดับสำนักการสาธารณสุขระหว่างประเทศให้มีขีดความสามารถในการดำเนินงานตามกรอบยุทธศาสตร์สุขภาพโลกของไทย  - สนับสนุนให้มีผู้ช่วยทูตสาธารณสุข (Health Attache) โดยในเบื้องต้นให้ประจำการที่ (1) คณะทูตถาวรประจำองค์การสหประชาชาติและองค์การระหว่างประเทศอื่นๆ ณ นครเจนีวา สมาพันธรัฐสวิสเซอร์แลนด์ และ (2) สำนักงานเลขาธิการอาเซียน ณ กรุงจาการ์ตา อินโดนีเซีย  **หน่วยงานหลัก** สธ. **หน่วยงานสนับสนุน** กต./กพร.  ความเห็นของ กษ.  กษ. พิจารณาแล้วเห็นด้วยกับกรอบยุทธศาสตร์สุขภาพโลกของประเทศไทย พ.ศ. 2559 – 2563  โดยมีความเห็นว่า การจัดทำแผนยุทธศาสตร์ฯ มีความสอดคล้องกับสถานการณ์การเปลี่ยนแปลงระดับโลก  นโยบายรัฐบาล และเชื่อมโยงกับนโยบายด้านสุขภาพของไทยกับต่างประเทศ ซึ่งจะเป็นการกำหนดกรอบทิศทาง การทำงานภายใต้แผนยุทธศาสตร์ฯ ของทุกภาคส่วนร่วมกันทั้งภาครัฐ เอกชน และประชาสังคมให้เป็นไปอย่างเป็นระบบ ทั้งนี้ ภายใต้แผนยุทธศาสตร์ฯ ดังกล่าว มีส่วนที่เกี่ยวข้องกับ กษ. 3 ยุทธศาสตร์หลัก คือยุทธศาสตร์ที่ 1 การส่งเสริมความมั่นคงด้านสุขภาพ ยุทธศาสตร์ที่ 3 การส่งเสริมบาบาทนำและความรับผิดชอบด้านสุขภาพโลกของไทยในประชาคมโลก และยุทธศาสตร์ที่ 5 การเสริมสร้างขีดความสามารถของบุคลากรและองค์กรในด้านสุขภาพโลกอย่างยั่งยืน ซึ่ง กษ. พร้อมสนับสนุนการดำเนินงานภายใต้กลยุทธ์/ยุทธศาสตร์ดังกล่าว เพื่อให้ประเทศไทยมีความมั่นคงด้านสุขภาพ  ปลอดภัยจากภัยคุกคามด้านสุขภาพ และขับเคลื่อนให้เศรษฐกิจและสังคมไทยพัฒนาสุขภาพได้อย่างยั่งยืน เป็นที่ยอมรับของประชาคมโลก  **มติ. ครม.** : เห็นชอบตามที่ สธ. เสนอ | **หน่วยงานที่รับผิดชอบ** : สธ./กษ. (สศก.)  **ประโยชน์ที่ได้รับ :**  เพื่อให้ประเทศไทยมีความมั่นคงด้านสุขภาพ ปลอดภัยจากภัยคุกคามด้านสุขภาพ และขับเคลื่อนให้เศรษฐกิจและสังคมไทยพัฒนาสุขภาพได้อย่างยั่งยืน เป็นที่ยอมรับของประชาคมโลก  **กำหนดรายงานผลการปฏิบัติเพื่อเสนอ ครม. :**  - |